
1. Procesul justitiei 
 
    Multe dintre eseurile-manifest pe care le-am lansat au putut apare ca 
izbucniri ale unui justitiarism patimas, poate justificat, poate 
consecvent - dar fara obiective concrete. Contrarevolutia FSN? 
Uzurparea puterii in stat? Jefuirea avutiei nationale? O fi. Si? Ce 
vrei sa spui cu asta, dincolo de propaganda pentru un anume adevar si 
o anume politica? Manipularea, farsa, domesticirea cetatenilor - se 
produc peste tot in lume si nu sint pedepsite juridic ci eventual 
depasite prin inlaturarea, blinda sau brutala, a celor care le 
folosesc la un moment dat. Procesul comunismului, contrarevolutiei si 
tranzitiei nu poate fi decit moral (politic, simbolic). Delictul 
(crima, inselaciunea) politica nu se poate dovedi (pedepsi) - pentru 
ca opereaza deasupra legii, prin lege, in numele ei. Justitia are 
intotdeauna dreptate, nu e niciodata condamnabila. 
    Inteleg astfel de intimpinari (rezerve) fiind si eu satul de 
incantatia critica obsesiva si sterila, care inlocuieste de 20 ani 
lupta cu boala ce surpa societatea romaneasca. Nu vreau sa ma adaug 
cohortei de mini-analisti care isi cistiga piinea (resectabilitatea, 
pacea interioara) facind nenumarate fotografii unei realitatii 
patologice, careia nu ii scruteaza radacinile si nu ii influnteaza 
evolutia. 
    De aceea, pe linga experienta infruntarii "justitiei", am investit 
eforturi in directia intelegerii mecanismelor daunatoare si a 
operationalizarii luptei cu ele. Coborind catre un nou strat 
explicativ, am sa-mi clarific (demasc) intentiile. Fiind probabil 
trecut de la categoria "bombastici", la "periculosi", dar ramind 
"utopic" sau "provocator"- asa cum sint taxat prin culisele civice. 
    Textul e cam dens- dar am vrut sa comprim aici citiva ani de 
experienta si studiu. 
 
    Cind afirm ca mostenitorii criminalilor comunisti au uzurpat puterea 
dupa 1990 si ca au folosit legea pentru a-si proteja interesele - nu 
ramin in registru moral. Mi-am propus sa demonstrez metodic, studiind 
modul in care legile strimbe au fost strimb aplicate de oameni 
strimbi - cum a operat crima politico-juridica asupa Romaniei. Si in 
alte parti legile au defecte sau sint aplicate cu erori. Dar nu in 
modul sistematic in care a lucrat in Romania intreaga masinarie a 
legalitatii in slujba injustitiei. Cind o suta de puncte sint pe 
aceeasi dreapta, nu se mai poate prezuma intimplarea, ci trebuie 
cautata cauza (directia, scopul) coliniaritatii criminale. 
      Nu ma las intimidat (de catre "tehnicienii" prizonieri a unei 
"specializari" inguste, sau a unor interese ascunse) de aparenta 
lipsa de suport juridic pentru justitiarism si (un nivel mai sus) de 
lipsa de suport epistemologic pentru emanciparea viziunii curente 
despre stat si drept. In materie de distrugere "legala" a unei 
populatii, cazul romanesc justifica/impune lamuriri si inovatii. Nu 
putem ramine captivii lozincii "legea veche nu se discuta", stiind 
ca ne-a fost inoculata amortitor. 
      Teoreticienii meta-juridici dinafara zonei sinistrate dezbat 
consecintele eliberarii Europei de Est, sondeaza aporiile care 
submineaza prezumtiile dogmatice privind legalitatea, admitind 
legitimitatea "justitiei de tranzitie". Trecerea de la un sistem 
legislativ, la unul de sens contrar, nu se poate rezolva prin 
"continuitate" si formalisme vicioase, ci recurgind la alte puncte 
de sprijin: dreptatea naturala, cutuma internationala, etc. 
Constatind ca intre 1989 si 1991 s-a administrat, legiferat si 
judecat in Romania fara temelie constitutionala, Constitutia din 
1991 trebuia sa legitimeze doar acele masuri tranzitorii pe care si 
le asuma si sa le corecteze pe celelalte. Nu sa se derobeze, 
gestionind vicios retroactivitatea (protejind abuzurile facute intre 
constitutii, declarind necorectabile marile lovituri date poporului 
roman - in numele unei non-retroactivitati ce nu avea nici ea temei 
in perioada de reglementat). Dar juristii complici trebuiau sa 
impiedice cu orice pret anularea legilor strimbe strecurate printre 
constitutii (cum ar fi legea fondului funciar)- care au permis 
formarea oligarhiei securicomuniste. 
 
    Daca nu ar fi de rea conditie (rea credinta), legiuitorii si juristii 
romani ar trebui - in loc sa simuleze aplicarea mimetica a unor 
modele legale externe neadecvate situatiei Romaniei - sa cladeasca 
dreptul necesar eliberarii, darimind dreptul distructiv. 
    Raportul dintre lege si cetate, mijlocit de justitie, e cibernetic, 
nu unilateral. Ca interfata activa intre legi si societate, justitia 
ar trebui nu numai sa aplice legea ci sa asigure si reactia continua, 
semnalind legiuitorilor situatiile in care aplicarea legii in 
instante produce nedreptate. Stabilirea legii se face (in democratie) 
de catre societate, prin procesul - sanatos sau patogen- al 
reprezentarii. Administrarea justitiei presupune si ea, teoretic, 
mandatare populara. Dar nimic nu garanteaza ca statul cucerit de o 
clica uzurpatoare, care isi mascheaza ne-reprezentativitatea - nu 
aserveste prin lege populatia. 
    "Independenta" justitiei e subiect de propaganda. Cum sa nu depinda 
de putere o justitie care nu face decit sa execute obedient legile 
decise de aceasta? Cel mult se poate impiedica incalcarea vointei 
legiuitorului de catre administratorul cetatii, dar adeseori acestia 
coincid. Daca justitia comunista ar fi respectat ireprosabil legile 
comuniste (si nu ar fi facut abuzuri chiar si fata de ele) - ar fi 
fost legitima? Daca justitia post-comunista, infestata de injustitia 
remanenta, ar fi fost curatita intii de catre noua putere, inainte de 
a i se fi acordat "autonomie" (in a boicota democratizarea reala)- ar 
fi fost rau? 
    Folosirea legii emise de o putere nelegitima impotriva intereselor 
reale ale cetatenilor capturati de un stat uzurpat, este un 
macro-delict cu consecinte prea grave pentru a ramine nepedepsit. Nu 
se poate menaja legea dovedit criminala si regimul care a folosit-o 
premeditat, pe motivul ca au putut fi denuntate doar a posteriori. 
Dreptul trebuie sa porneasca de la realitate pentru a apara 
umanitatea, nu sa tradeze omul pentru a apara dogme arbitrare, 
botezate "principii". Un regim (opresiv) cade - cu legi si principii 
cu tot. Aceiasi juristi care au acceptat umplerea puscariilor de 
catre comunisti, pentru delictul de "politica dezastruoasa", ne 
explica azi ca nu se poate incrimina retroactiv politica represiva a 
PCRului. Daca si mult mai micile "infractiuni impotriva justitiei" 
sint condamnabile, cum sa nu fie penalizata deturnarea intregului 
aparat juridic, pentru pedepsirea (pina la exterminare) a sute de mii 
de oameni nevinovati? Ucigind in masa in numele legii, comunistii au 
compromis fatal legalitatea. Protejind asasinii timp de inca 20 de 
ani, post-comunistii au continuat si adincit aceasta crima. 
    Reabilitarea sistemului juridic, esentiala pentru insanatosirea 
vietii sociale - impune condamnarea exemplara a celor care au folosit 
legea in directia contrara menirii ei. Scopul meu este sa dovedesc 
delictul primar al folosirii criminale a legii comuniste si apoi pe 
cel secundar, al folosirii infractionale a ei in timpul Tranzitiei, 
intru protejarea primului delict. O meta-infractiune continuata, care 
ar trebui criminalizata si pedepsita. Urmarind tehnica folosirii 
dreptului impotriva dreptatii, devine clara si esenta regimului 
anti-justitiar care mentine in gheare Romania - si care ar trebui 
contestat si schimbat. 
 
    Activitatile anti-justitiare individuale si manevrele oculte care 
acopera interesele criminale sint partea (cit de cit) vizibila 
(intuibila) a degenersecentei structurale produse prin uzurparea 
institutiilor statului. Ca sa poti reclama reaua credinta si reaua 
intentie a celor care formuleaza, adopta si aplica legile, sa 
revelezi boala nedreptatii oficiale, trebuie sa folosesti microscopul 
analitic, scotind la lumina plasa mecanismelor degenerative. Sa arati 
- de exemplu - cum se poate auto-amnistia un sistem criminal, care a 
capturat si masina legislativa. Sau, cum poate coabita el cu o 
constitutie democratica suficient de ambigua, neinvocabila direct de 
cetatean in instanta, fals concretizata in legi prezumat 
constitutionale - verificate de o Curte Constitutionala obedienta si 
necontestabila. 
    Anticorpii institutionali deturnati functioneaza impotriva 
organismului social. Sida juridica transforma "legalitatea" formala 
intr-o arma folosita impotriva anticorpilor individuali ce incearca 
sa apere sanatatea colectivitatii. Renuntarea la dreptul existential 
de a-ti face dreptate singur, in loc sa consolideze tesutul social - 
il lasa fara aparare. Legalitatea criminala devine mai nociva decit 
anomia, mai ales cind legile strimbe nu sint nici macar valabile 
pentru toata lumea, ci permit aplicarea selectiva, in favoarea 
complicilor si impotriva rezistentilor fata de cotropirea legii, 
declarati "anarhisti". 
    Juristii aflati in solda structurilor parazitare, produsi de o 
indelungata antiselectie, nu au nici capacitatea intelectuala, nici 
interesul sa scruteze distinctia fundamentala dintre legalitate si 
legitimitate. O astfel de analiza ar revela brutal criminalitatea 
juridica ce mentine poporul roman in captivitate. Ar explica de ce 
victimele comunismului nu dispun de procurori zelosi (care sa-si 
sfideze sefii, inculpindu-si partenerii si colegii), de avocati 
bataiosi (care sa piarda procesele, pentru ca ataca Sistemul), de 
judecatori fara interese anti-justitiare (incompatibilitate eludata 
de actualul cod de procedura). Aparenta debandada din justitia romana 
are o explicatie inavuabila. 
 
2. Injustitia post-decembrista 
 
    Putin s-a vorbit la noi, dupa 1990, despre fiziologia juridica a 
lagarului comunist si post comunist! Ca si cum securistii si 
activistii nu ar fi actionat "legal", nu ar fi fost legitimati 
printr-un esafodaj legislativ antiuman si antisocial, nu ar fi fost 
sustinuti, in activitatile lor nocive, de "oamenii legii": 
"securisti", "militieni", "procurori", "judecatori" si chiar 
"avocati". Ca si cum tranzitia nu ar fi mentinut nedreptatea - calare 
pe drept. Ca si cum fosta legislatie nu ar fi statutat conducerea 
partidului unic si cea actuala nu ar eluda responsabilitatea care 
deriva de aici. 
      Ramase intr-un con de umbra protector, detasamentele juridice ale 
regimului terorist au putut sprijini, dupa 1990, o restauratie 
discreta dar eficace, care a anulat, in numele "stabilitatii 
juridice", libertatea platita cu singe de revoltati. Continuitate 
retrograda, care intareste raspunderea statului fata de victime. In 
timp ce "noua" putere denunta demagogic crimele celei "vechi", 
vechii hormoni legislativi stipulau dreptul calailor la pensii mult 
mai mari decit ale victimelor lor. Cereau celor condamnati pe 
nedrept sa-si dovedeasca in instante nevinovatia, cu probe (desi un 
decret din 1990 stabilea pensii compensatorii pentru toti fostii 
detinuti politici - declarati implicit nevinovati). Interziceau 
accesul la arhivele ce ar fi putut oferi probele cerute de codul de 
procedura. Foloseau ocazia reglementarii gestiunii informatiilor cu 
care vor opera institutiile de acum inainte, pentru ascunderea 
urmelor faradelegilor "clasificate" sau "personale". Concepeau legi 
de retrocedare/privatizare injuste, astfel incit sa permita 
acapararea rapida a prazii jefuite de statul comunist. Acopereau 
jefuirea si distrugerea economiei nationale (stipulind pina si 
faptul ca arhivele CAP-urilor desfiintate si intreprinderilor 
privatizate nu trebuie mentinute) . Protejau plasa de santaje pe 
care s-a cladit Romania politica. Aminau "lustratia" - atit cit era 
nevoie pentru consolidarea pozitiei fostilor gardieni si 
mostenitorilor lor. Interziceau manifestatiile celor inselati si 
legitimau reprimarea lor. 
      Sa nu uitam ca in momentul in care regimul asasin a intrat in 
volbura schimbarii, a dat un decret pentru interzicerea pedepsei cu 
moartea. Ca sa nu ti se poata face ce ai facut tu fiind la putere, 
fixezi, in fata eventualei rasturnari, bariere juridice ce nu pot fi 
trecute, din cauza non-retroactivitatii…. Recunoasterea formala a 
nevinovatiei fostelor victime si a dreptului lor la despagubire s-a 
putut face de-abia in anul 2009 (prin legea 221) - in clipa in care 
agresorii au considerat ca nu mai sint in pericol. 
 
    Veti spune ca de toate acestea se fac vinovati doar parlamentarii, 
votati de populatie - juristii avind doar menirea de a aplica legile 
emise in numele poporului. Cit priveste "reprezentativitatea 
alesilor" - vom arata alta data cit de corupte sint regulile jocului. 
Aici sa ne aplecam asupra rolului "expertilor" din comisiile tehnice, 
care coc legile puse pe masa parlamentarilor (indivizi care nu vor si 
nici nu pot sa repereze semintele de nedreptate strecurate prin 
textele supuse validarii). Rolul plamaditorilor de norme este mult 
mai mare decit o recunoaste propaganda "democratica" si o intelege 
activistul civic superficial. Nomenclatura juridica nu a fost insa 
niciodata tinta vigilentei civice. Ni se spune ca Adrian Nastase nu 
are cazier comunist, desi a lucrat intr-o institutie care a trebuit 
sa legitimeze juridic opresiunea -inainte de 1990 si sa o ascunda sub 
lege - dupa. Tehnicienii capcanelor si otraviturilor presarate in 
legi, pregatesc terenul complicilor care "aplica legile" (profitind 
de nedeterminarile premeditate ale textelor, interpretate nedrept cu 
o graitoare unanimitate). Legislatorii ramasi la posturi protejeaza 
juridic ocupatia securicomunista, acoperiti de "tehnicalitati" care 
alunga banalistii spre zone mai accesibile. 
      Premeditarea legislativa poate fi insa revelata - printr-o analiza 
atenta. Puneti lupa pe legea fondului funciar si veti intelege rolul 
termenului "reconstituire" (pentru a se creea aparenta unei 
retrocedari, dar a opera de fapt o improprietarire, care sa permita 
respingerea plingerilor pentru nerespectarea proprietatii). Sau, 
veti repera rolul unor formulari de genul "in zona colinara, de 
regula pe vechile amplasamente iar in zonele de cimpie pe solele 
stabilite de comisie si nu neaparat pe vechile amplasamente" - care 
au permis comisiilor sa nu dea terenurile valoroase proprietarilor 
de drept, ci clientelei locale. Sau veti intelege uitarea 
"comasarilor" din anii '50, care a permis comisiilor sa "reduca" 
reconstituirile dintr-o localitate, pentru a "constitui" drepturi 
Tovarasilor in alta. Sa te mai mire ca "expertii juridici" nu au 
obseravat nici macar faptul ca statul roman nu era proprietar al 
avutiei CAP (proprietate comuna a asociatilor cu forta) si deci nu o 
putea distribui - fara o expropiere explicita? 
 
    Tehnica favorizarii legislative a infractiunii nu-si poate ascunde 
premeditarea. Legea are o fatada (pentru observatori superficiali) si 
o structura deschisa (nedeterminata) intesata cu ambiguitati si vicii 
ascunse, oferind abuzurilor alibi-ul interpretarilor "gresite". 
    Afara, gardul Legii 16/1996 (a arhivelor) e vopsit rezonabil: " 
Documentele a caror cercetare poate afecta interesele nationale, 
drepturile si libertatile cetatenilor, prin datele si informatiile pe 
care le contin, sau cele a caror integritate fizica este in pericol 
nu se dau an cercetare.[]". Dar atentie, urmeaza clasica trimitere 
spre etajul "precizarilor": "Stabilirea documentelor respective se 
face de catre detinatorul legal al acestora, potrivit anexei nr. 6" . 
Si ce gasesti in anexa 6? Ca pot leza drepturile si libertatile 
individuale ale cetateanului: " - documentele medicale, dupa 100 de 
ani de la crearea lor; - registrele de stare civila, dupa 100 de ani 
de la crearea lor; - dosarele personale, dupa 75 de ani de la crearea 
lor; - documentele privind viata privata a unei persoane, dupa 40 de 
ani de la moartea acesteia; - documentele referitoare la siguranta si 
integritatea nationala, dupa 100 de ani de la crearea lor; - 
documentele privind afacerile criminale, dupa 90 de ani de la crearea 
lor; - documentele privind politica externa, dupa 50 de ani de la 
crearea lor;- documente ale societatilor comerciale cu capital 
privat, dupa 50 de ani de la crearea lor; - documentele fiscale, dupa 
50 de ani de la creare; - documentele notariale si judiciare, dupa 90 
de ani de la crearea lor." 
    Halal transparenta, pentru o tara iesita din revolutie si doborita de 
coruptie. Toate astea - pentru a mentine incuiate arhivele, pe timpul 
necesar improprietaririi nomenclaturii securicomuniste. Daca mergi 
mai jos, la nivelul regulamentelor interne - intelegi si mai bine. 
Articolul 25 din normele metodologice interne ale Arhivelor Nationale 
privind eliberarea certificatelor, extraselor ºi copiilor de pe 
documente suna asa : "Petentilor nu li se pun la dispoziþie sub nici 
o formã inventare, dosare, registre, sau alte documente, pentru 
identificarea actelor care îi intereseazã; în aceste sens nu se 
elibereazã nici permise la sala de studiu". Nu devine limpede? Nu e 
clar si rolul portitei reglabile: "pentru documentele la care nu s-a 
împlinit acest termen, cercetarea se poate face numai cu aprobarea 
conducerii unitãþii creatoare sau deþinãtoare". 
 
    Voi exemplifica in alte texte procesul de capturare juridica a 
societatii, aratind cum s-a realizat trecerea terenurilor taranesti 
in miinile profitorilor Tranzitiei, blocarea gasirii probelor la 
arhive, etc. Putin mai jos voi analiza folosirea volantului juridic 
pentru paralizarea judecarii crimelor comuniste. 
      Aceste studii de caz m-au condus la urmatoarele concluzii despre 
ingineria dreptului de tranzitie: 
      1. Lasati sa fabrice legi in continuare, mercenarii dreptului 
comunist si-au aparat tabara/parintii/interesele, operind o 
adevarata Contrarevolutie juridica; 
      2. Au putut actiona eficace in numele formalismului normativ, 
neglijind respectarea legitimitatii sociale, care ar fi trebuit sa 
ghideze "justitia de tranzitie"; 
      3. Au lasat urme. Avem probe. Se poate face o radiografie 
implacabila a functionarii pro-comuniste si pro-mafiote a justitiei 
noastre de tranzitie - si se pot arata efectele cumplite; 
      4. Se dovedeste astfel caracterul infractional si antinational al 
grupului care a ocupat puterea in stat dupa 1990, putindu-se anula 
legitimitatea "legalitatii" emanate de uzurpatori. 
 
    O astfel de cercetare nu se poate baza pe sprijinul teoreticienilor 
din solda Sistemului, care cautioneaza inselaciunile antisociale si 
infractiunile impotriva adevaratei justitii. Ei se vor face in 
continuare ca nu stiu ca in teoriile rafinate ale statului si 
dreptului - se recunoaste nevoia de legitimitate sociala a 
legalitatii, care nu poate fi prezumata absolut, impotriva 
evidentelor. Vor pretinde ca nu au observat in istorie lantul de 
uzurpari ale statelor, care a dus la capturarea populatiilor victima 
- dominate, explotate si distruse in numele "legalitatii". Ca Hitler 
sau Stalin pot fi condamnati - dar nu si baza legala a regimului lor! 
Ca executarea lui Ceausescu este compatibila cu respectarea 
legalitatii regimului sau. Cu capul in nisipul lozincilor botezate 
"principii", nu vor distinge justitia de echilibru, de justitia de 
lagar si de cea de tranzitie eliberatoare. Vor eluda faptul ca farsa 
atroce a legalitatii comuniste a dovedit ca se pot face si crime prin 
lege, nu numai impotriva ei. Vor simula ca nu gasesc solutii pentru 
ca justitia sa apere sanatatea societatii, alaturi de anticorpii 
umani, nu sa lucreze pentru virusii ce cuceresc fabrica de drept. 
 
    Cit de coroziv poate fi formalismul (mediocritatea intelectuala) daca 
pina si unii justitiarii autentici admit ca vina lui Ceausescu a fost 
ca a tras in populatie fara acoperire legala! Ca si cum i-ar fi fost 
greu sa si-o confere, punind la lucru masina legalizanta a PCRului. 
Bucurosi de critica aceasta debusolata, FSNistii au legiferat in 1990 
dreptul de a trage in populatia revoltata, inchizind gura 
aparatorilor dreptatii… complexati de drept. 
      Reductionismul e folosit in acoperirea infractiunilor celor urcati 
deasupra legii. Tribunalele romanesti gazduiesc masacrarea dreptatii 
in numele "rationamentelor" simpliste, bazate pe lozinci gaunoase, 
folosite abuziv, interpretate dolosiv si concatenate fara 
discenamint. 
      Juristul roman crede ca "non-retroactivitatea" impiedica corectarea 
abuzurilor acoperite de legi abuzive, ca "autoritatea lucrului 
judecat"… in cadrul dreptului comunist - mentine sentintele 
criminale. Nu observa ca "sarcina probei" nu mai poate reveni celui 
impiedicat metodic, de statul reclamat, sa caute in arhive. Nu 
intelege consecinta condamnarii comunismului asupra "prezumtiilor" 
aflate la "lumina si intelepciunile magistratului" (cod civil - art. 
1203). Considera "cooperativizarea " neviciata de incalcarea 
consimtamintului (cod civil- art. 953). Nu vede prin ce noi 
prevederi legale ar putea fi judecati post-mortem asasinii acoperiti 
in acesti 20 de ani de complicii lor, ramasi la putere. I se pare ca 
raspunderea delictuala (cod civil - art. 998) nu poate crea creante 
mostenitorilor (erezilor) care au acceptat succesiunea avutiilor 
jefuite de securicomunisti (in ciuda art. 774 - si a altora - din 
codul civil) . Intelege in schimb "decaderea din drepturi" a 
victimei statului, care a ratat un termen pentru solicitarea 
retrocedarii casei sau "reconstituirii" terenului . Aplica legea 
particulara, chiar cind contravine unei legi generale, dintr-o 
evidenta negligenta legislativa (si nu printr-o exceptare 
explicita). Ajunge astfel sa eludeze garantiile constitutionale si 
prevederile CEDO privind drepturile omului asumate de Romania, in 
numele unor "norme" locale (fapt interzis expres de articolul 20 din 
Constitutie). Dar el crede ca incalcarea constitutiei de catre o 
lege (regulament etc) este valabila… pentru ca legile se presupun a 
respecta Constitutia. Intelege ca in caz de conflict al normelor, 
judecatorul nu poate transa pe loc in favoarea drepturilor omului, 
ci trebuie sa astepte rezolvarea "exceptiei de constitutionalitate" 
ridicata catre CC (Curtea Constitutionala) - instalata de PCR ca sa 
vegheze asupra Tranzitiei (a se studia deciziile penibile ale 
acestei institutii "terminatoare" - de exemplu, negarile dreptului 
de proprietate incalcat de comunisti si "reconstituit" arbitrar de 
urmasii lor). 
 
    O lege care ar statuta ca: "In Romania doi si cu doi fac cinci" … nu 
poate fi contestata. Legile puterii sint deasupra legilor naturii. 
Dogma invinge realitatea, "principiile" inving evidenta, teoria 
invinge existenta. Se invoca, de exemplu -senin - "prezumtia 
cunoasterii legii" si se "garanteaza dreptul la justitie" - masuri 
evident necesare in statul de drept; fara a se observa ca au devenit 
dovedibil ireale (cine poate urmari zi de zi fluviul legislativ 
incoerent si criptat?) si fatarnice (putini isi pot apara optimal 
interesele). 
    Aceste deficiente fatale ar fi trebuit sa produca masuri (ca educatia 
juridica in scoli si simplificarea legislatiei) si nu sa amplifice 
dependenta "tehnica" de avocati (care au monopolizat fara rusine 
dreptul de reprezentare). 
    Dar sistemul antijustitiar nu doreste ca victimele sale sa-si poata 
apara interesele, decit de persoane care nu pot merge prea departe in 
sprijinirea unui client - daca mai vor sa cistige prestigiu si bani. 
Daca ar deveni "antipatici", ar incepe sa piarda procesele sistematic 
si clientela s-ar orienta spre "avocatii cistigatori" (care au 
trecere la judecatori - dar nu prin excelenta argumentativa…) . 
"Maestrii" de succes nici nu pot aloca prea mult timp unui dosar, 
avind in vedere cit cistiga pe minut. Victima comunismului mai are 
(ceva) sanse daca este reprezentata de un complice al celor pe care-i 
denunta (ca si retrocedarile, care s-au putut face, cind securistii 
si-au luat partea). Intr-un cadru teroretic formalist, obtuz si 
confuz, un "avocat" se "descurca" creeind instantei iluzia 
demonstratiei si clientului pe aceea a apararii intereselor sale. 
Nici daca ar performa logic, nu ar avea succes. Cu zeci de procese pe 
zi, masina justitiara nu se poate impotmoli in rigoare. Jurisprudenta 
oculteaza problema operationalitatii (faptul ca dreptul rudimentar 
reculeaza in fata complexitatii). Codul de procedura nu prevede nici 
o obligatie privind calitatea "judecatilor", iar legile - nici o 
raspundere pentru rebutul/abuzul judiciar. 
    Organizarea unor concursuri (corupte) de selectie a mediocritatii 
docile prelungeste boala. Procuratura, magistratura si avocatura sint 
caste putrede lasate sa prospere cit timp protejeaza Sistemul (a se 
vedea si exemplul graitor al notarilor, selectati mafiot, platiti 
fabulos - nu pentru ca o vinzare sau o autentificare ar fi 
extenuante, ci pentru a nu dezvalui si altora "ingineriile" parafate. 
Acordarea uluitoarelor "pensii speciale" (raportate doar la ultimul 
an de activitate) pentru "oamenii legii" care combat, printre altele… 
discriminarea - spune tot. Cum sa ofere despagubiri consistente unui 
fost detinut politic, judecatorul al carui salar si ale carui 
privilegii depind de partea reclamata, cum sa dramuiasca el dreptul 
la justitie echitabil, in contra intereselor lui? 
 
    Schematismul primitiv si imoral care piloteaza gindirea juristului 
produs de comunism si post-comunism care face ravagii in instante ar 
fi trebuit combatatut prin dezintoxicare, adica prin reluarea 
integrala a facultatii de drept… reformate. Facultatile noastre nu 
vizeaza intarirea temeliei morale, rigorii in judecata, 
rafinamentului in interpretare, capacitatii de intrepretare a 
limbajului, intelegerii psihologiei individuale si sociale. 
Absolventul hranit doar cu legi si lozinci (daca nu scapa complet de 
studiu, platindu-si notele) nu distinge Sau-ul de Si, nu neaga sirul 
de Si-uri prin Sau, contrapune gresit (crezind ca recunoasterea unui 
drept in situatia X inseamna negarea sa in alte situatii), manevreaza 
rau raportul particular-general, nu stapineste inductia completa, nu 
cunoaste rationamentele de tip probabilistic si foloseste dogmatic 
prezumtiile. Neputind asigura o judecata riguroasa si fecunda (nu 
numai nepartinitoare) e incapabil sa rezolve cazurile care ridica 
probleme de metadrept. 
    Iar piramida corectoare (recurs, apel, etc.) opereaza intr-o ierahie 
deseori inversata: de-abia in zonele superioare ale magistraturii se 
afla nedreptatitorii experimentati. 
 
    Gindirile si caracterele minime care au ocupat robele nu au nici o 
sansa sa observe ca reactia aparent paradoxala a victimelor dupa 1990 
(care au parut a-si sustine fostii stapini) nu micsoreaza - ci 
mareste vinovatia manipulatorilor. Ca exploatarea si exterminarea au 
fost insotite la noi cu domesticirea degeneranta de tip Pitesti, o 
intoxicare profunda pe care FSN-ul, in loc sa o intrerupa, a 
amplificat-o- pentru a-si asigura suportul "democratic". Ca santajul 
exercitat asupra fostilor informatori, i-a obligat sa serveasca in 
continuare. Ca restul l-a facut o inselaciune atit de mare, ca nu 
incape in codul penal. Ca daca s-ar fi prezentat in alegeri cu 
adevaratele sale intentii, FSN-ul ar fi pierdut. Ca a fost votat de 
jumatatea celor pacaliti, pentru a face ceea ce cealalta jumatate (a 
initiatilor) dorea sa evite. 
      Dupa "caderea vechiului regim", multe victime domesticite, 
colaborationiste, invinse, racordate, aliniate, alienate - nu au 
aratat interes pentru adevar si reparatie, nu au cerut condamnarea 
dresorilor, ba chiar au spart capul celor care o cereau, in Piata 
Universitatii. Dar toate acestea sporesc temeiul interventiei penale 
in apararea binelui social. 
      Producerea omului nou, fidelizat agresorului, pune probleme dificile 
justitiei, de care se poate trece numai cu inteligenta si sete de 
dreptate. Efectele pe termen lung ale experintelor de degenerare 
colectiva sint extrem de grave. Justitia normala trebuie sa apere 
libertatea si demnitatea, nu poate intoarce spatele la "reeducare". 
 
3. Dar ce spune Europa? 
 
    Pentru dezintoxicarea spatiului juridic romanesc, nu putem astepta 
sprijin extern "de la virf", pentru ca stapinii de aiurea, care 
folosesc "legile" ca sa exploateze in liniste populatii domesticite, 
nu au interesul sa stirneasca indoieli privind legitimitatea 
"intrinseca" a legalitatii. Siretenia profitorului gaseste resurse 
argumentative pentru a eluda, escamota, minimiza, criza de 
legitimitate pe care dreptul o ascunde in subsolul sau. 
      Aparatorii stabilitatii, continuitatii, pacii, compromisului, 
uitarii, supunerii - se vor feri de tulburarea apelor provocata de 
contestatarea dogmei "ordinii de drept", recomandind eventual 
manipulatorilor nostri sa fie mai discreti, mai performanti. 
Prizonierii conformismului vor fi iritati cumplit daca le amintim ca 
la baza echilibrului social sta dreptatea - nu dreptul, adevarul - 
nu norma, cultura comunitara - nu Constitutia. Ca toate legile sint 
alcatuite din cuvinte, trimitind la idei si valori sociale, care 
necesita interpretare umana partajata - adevarata baza a dreptului. 
Ca un judecator trebuie sa judece logica, sensul si efectul faptelor 
(respectind balizele legilor, pentru a se atenua subiectivismul si 
nedeterminarea) - nu sa aplice mecanic legi care, chipurile, acopera 
realitatea. 
 
    Folosirea "integrarii in Europa" pentru asigurarea nepedepsirii 
crimelor si conservarea pozitiilor cucerite prin ele - arata 
creativitatea injustitiei. Multi cred ca, daca ne-am judeca si 
pedepsi uzurpatorii, am fi aspru mustrati (poate chiar maziliti) de 
noua Poarta - in numele "aquis"-ului juridic european. 
      Exista si adevar in aceste consideratii. E previzibila apararea 
uzurpatorilor statului roman de catre cei cu care au facut cirdasie 
(economica sau politica). Ca e vorba de mic partenariat tilharesc 
sau de aservirea fata de forte care-si protejeaza slugile, ca pe 
niste fideli arendasi ai neocoloniei internationale in care a fost 
transformat fostul satelit "independent" al Moscovei. E de asemenea 
clar ca judecarea crimelor comunismului, scotind in evidenta un 
genocid acoperit cu ideologie si o uzurpare de putere napirlind de 
la comunism la capitalism, nu poate place nici ideologilor de stinga 
(vechii tovarasi de drum, care-si ametesc adeptii cu frazeologia 
echitatii ),nici de dreapta (propagandisti ai avantajelor 
structurale ale capitalismului ). Ca acuzarea sistemului juridic si 
ridicarea voalului care acopera procesele de uzurpare nu va conveni 
"cancelariilor". 
      Am fi naivi sa asteptam sprijin in rasturnarea capusei noastre 
politice… de la alte capuse. 
      Dar "Europa" nu se reduce la oligarhia ei. Omologii nostri, 
prizonierii plaselor ghimpate (sau hipnozelor) legislative, ar putea 
rezona la tipatul de disperare a unei populatii otravite prin lege. 
Co-cetatenii europeni ar putea sprijini ideea ca exista un prag al 
legitimitatii oricarei legalitati, dincolo de care se naste dreptul 
la revolta si la rasturnarea puterii uzurpatoare; operatie de 
chirurgie politica urmata nu numai de schimbarea legilor dar si de 
corectarea abuzurilor facute in numele vechilor legi si de 
pedepsirea celor care au compromis legalitatea. 
      Iar oligarhia occidentala trebuie sa evite gesturile revelatoare, 
deci nu ne-ar putea impiedica fatis sa luptam pentru o societate de 
drept. Nu sintem oficial colonie. Inca mai avem dreptul sa avem 
dreptul nostru, adaptat la problemele tarii. Un demers justitiar 
bine dirijat si explicat, nu ar permite presiunile vizibile din 
exterior in favoarea impunitatii si degradarii sociale. Ele ar apare 
ca o complicitate cu banda care a uzurpat institutiile statului si 
care poate infesta si alte tari. Daca ne-ar soma sa ne supunem 
uzurparii, liderii occidentali s-ar compromite si pune in pericol. 
      Dimpotriva, indemnurile oficiale la insanatosirea justitiei noastre 
vor continua - si poate ca sint partial sincere. Raspindirea 
cangrenei sociale de la noi are de ce ingrijora, poate mai tare 
decit faptul ca ne-am infrunta frontal cu rapitorii statului nostru. 
Ce se poate reprosa cetatenilor care constata starea de fapt a 
anomiei generalizate si lanseaza lupta pentru reabilitarea justitiei 
si relegitimarea unei legalitati puse in pericol de impunitatea 
uzurpatorilor puterii? 
 
4. Procesul celor care au impiedicat procesul 
 
    Aparatorii regimului comunist folosesc auto-gratierea, cerindu-ne sa 
judecam numai abuzurile care contravin … legilor sale strimbe. De ce 
am aplica aceasta grila celor care si-au decimat legal predecesorii - 
pentru modul in care condusesera tara? Nu ne obliga nici morala, nici 
logica, nici simetria, sa-i dispensam pe Tovarasi de legea 
talionului. Daca revolutiile pot conduce la judecarea regimului 
rasturnat (cum au facut ei dupa 1944) atunci poate face asta si 
revolutia din 1989. Iar daca legalitatea regimului rasturnat trebuie 
respectata, atunci comunistii trebuie pedepsiti pentru ca au incalcat 
acest principiu. 
      Sapind in adincimea in cautarea rosturilor ultime, se ajuge la un 
moment dat la nivelul primitivelor fara radacini. Nu exista temei 
ultim al fluxului continuu de evenimente si norme care se pretind 
juste, pentru a asigura o anume inertie. Lenin a inteles bine asta, 
atunci cind a si-a centrat miscarea pe cucerirea puterii. 
Legitimitatea se construieste dupa, daca invingi. Ca sa nu fii la 
rindul tau rasturnat, iei apoi masuri de "stabilitate". 
      Relativitatea valorilor, ambiguitatea exprimarilor, fragilitatea 
sensurilor, adincimea doar partial normabila a realitatii - nu 
trebuie insa exploatate cu rea credinta, justificind "acoperirea" 
crimei sub arbitrariu juridic. Sau, ma rog, Ei pot incerca, dar si 
Noi am putea opune rezistenta, in numele credintelor noastre 
(ancorante in transcendenta sau in sanatatea imanenta). Dreptul 
trebuie sa evolueze in sincronism cu conditia umana. 
 
    Nu reiau aici expunerea actiunilor si analizelor prin care am 
incercat sa sustin cercetarea crimelor comunismului si a concluziilor 
pe care le-am tras (ultima fiind la 
http://www.piatauniversitatii.com/news/news.asp-id=5&year=2009&month=12.htm). 
Amintesc doar ca am investit mult timp pentru studierea unor probleme 
ca: legatura intre dimensiunea civila si penala; continuitatea si 
responsabilitatea statala; incriminarea statului ca intermediar 
(comitent); raportul intre constatare si reparatie; relatia dintre 
daunele morale, materiale si existentiale; mostenirea drepturilor si 
resonsabilitatilor la urmasi; reprezentarea optima a victimelor; taxa 
de timbru si cheltuielile de judecata; utilizarea cesiunii, 
cautiunii, creditarii si donatiei pentru sprijinirea proceselor; 
estimarea pagubelor si reparatiei; formarea fondurilor necesare 
despagubirii; conexarea si disjungerea ; organizarea probatoriului, 
etc. 
      Obstacolele intilnite m-au condus la concluzia ca sistemul juridic 
trebuie condamnat. Nu ma pot opri aici asupra fiecarui punct. Tema 
abordata ar putea face obiectul unui program vast de cercetare sau 
constitui un amplu program politic. In contiunuare, voi exemplifica 
strategia juridica folosita pentru evitarea condamnarii 
faradelegilor regimului comunist si post-comunist, prin analiza 
tacticii deturnarii "prescriptiei" pentru justificarea impunitatii- 
manevra dolosiva care surpa temeliile statului de drept. 
      Pentru cei care mai simt nevoia unei "demonstratii" privind 
caracterul antisocial al sistemului juridic romanesc, privind 
premeditarea crimei juridice, am ales acest studiu de caz, aflat in 
miezul problemei. Farsa prescriptiei se inalta ca un pisc revelator 
al folosirii dreptului confiscat impotriva dreptatii. 
 
5. Legitimitatea legii si rostul prescriptiei 
 
    De unde isi extrage legea legitimitatea? Ce permite sistemului 
juridic sa ia unui vinovat viata, libertatea sau averea? Aceasta 
problema, aflata la interfata dintre drept si societate, e urmarita 
in Romania cu suspect de putin interes - atit din interiorul 
profesiei juridice cit si din exteriorul ei. Discutiile privind golul 
de legitimitate produs de rasturnarea din 1989 sint evitate. Nu e 
bine sa afle publicul, potential anarhic, ca la radacinile dreptului 
se afla paradoxuri, scoase in evidenta de raportarea la drept a 
incercarii de revolutie din 1990. 
      Un sistem juridic este bun pentru ca e acceptat sau e acceptat 
pentru ca e bun? E bun in sine, sau doar prin comparatie cu altele, 
mai putin adecvate unei anume realitati sociale? De la anarhism pina 
la legalism, pozitia fata de legitimitatea legii e determinata de 
ipoteze (optiuni) si nu de concluzii. 
      Survolind teritoriul ocultat al temeiurilor legii, gasim si o idee 
greu de contestat: legea isi trage legitimitatea din nevoia de 
aparare a tesutului social. Infractorii nu sint pedepsiti in numele 
razbunarii (cum par a crede promotorii impunitatii "crestinesti"), a 
vreuni imperativ formal, sau a intereselor partizane (cum se fac a 
crede criticii "vinatorii de vrajitoare", amintindu-si de macelul pe 
care l-au facut protejatii lor) . Ci pentru ca fapta nedreapta si 
pagubitoare pune in pericol contractul social, sudura societatii, 
plasa de reguli care coaguleaza comunitatea si da garantii de 
participare acceptabila la jocul colectiv. Sint infruntate, prin 
pedepsirea legala, doua fenomene nocive: dauna injusta produsa unui 
membru al comunitatii si cascada de agresiuni declansate de 
razbunarea personala. Pedeapsa penala, chiar cind se face in numele 
unei victime, este justificata de interesul societatii. Reparatia 
civila - asigura increderea generala in contract. 
      Legitimitatea legii nu e deci o dogma operind automat (fara temeiuri 
verificabile) ci un criteriu care decurge din necesitatea apararii 
societatii de degenerari - cu diverse grade de nocivitate. Prezumtia 
legitimitatii nu poate lucra decit pina la proba contrara, ea 
depinde de verificarea temeiurilor sale. Daca nu confundam scopul 
(sanatatea sociala) cu mijlocul (respectarea legalitatii) si nu stam 
cu spatele la istorie, vom vedea nenumarate situatii in care 
societatea nu e aparata de lege ci dimpotriva, distrusa cu ajutorul 
ei. Legile (premeditat) antisociale nu sint legitime - in viziunea 
dreptului natural. Iar abordarea dreptului conventional nu poate 
pretinde ca regimurile de ocupatie, care captureaza institutiile 
statului - si prin ele populatia, dau legi care ar reprezenta reale 
conventii sociale. 
 
    Dincolo de consideratiile savante, dispunem de repere de bun simt, pe 
care agentii impunitatii nu le pot ataca frontal, trebuind sa recurga 
la tertipuri sofistice pentru a le conturna. 
      E clar ca marele scop al sudurii sociale, este grav compromis in 
cazul in care legea e folosita impotriva dreptatii si institutiile 
uzurpate ale statului sint instrumente de aservire. Ca folosirea 
legii pentru protejarea vinovatilor produce disolutie. Ca deraierea 
legalitati are efecte mai profunde decit incalcarea legii de catre 
un om sau un grup organizat. Genocidul este pedepsit mai aspru decit 
uciderea citorva oameni si aceasta decit uciderea unui om - nu numai 
din motive cantitative. Urcind scara delictului, se amplifica 
gravitatea calitativa a destabilizarii sociale. Ce fel de societate 
se plamadeste acolo unde asasinatul in masa este lasat fara 
pedeaspsa iar asasinii se imbogatesc sfidator? Invitatia respectarii 
legii devine o evidenta capcana pentru "fraierii" ramasi sub lege - 
care "se prind"… si actioneaza in consecinta. Intreaga temelie a 
legalitatii se prabuseste. Farsa justitiara, drapata cu aparente 
formale, compromite acordul de constiinta necesar jocului social 
reglementat. 
      Cei ce invoca "vinatoarea de vrajitoare" pentru a apara interese 
partizane criminale, profita de neintelegerea ideii de legalitate. 
Pentru ca sa nu se reia spirala razbunarilor personale 
(infruntarilor anarhice) intervine legea - ca intermediar regulator 
intre reclamant si acuzat. Si nu pentru a asigura impunitatea 
vinovatilor, in numele "iertarii" si "uitarii". Aceste "renuntari la 
ura/pedeapsa/razbunare" se pot practica sufleteste, ca o 
curatire/distantare/transcedere, in timpul rugaciunii, in fata 
icoanei - dar nu trebuie sa intareasca pozitia Raului "in lume". 
      Nici cind victima iarta, nu dispare gravitatea faptei anti-sociale. 
O fi iertind parintele copilului violat, rudele celui ucis, sufletul 
celui inchis pe nedrept, mintea celui pradat - dar societatea nu-si 
poate permite incurajarea faptei criminale, prin nepedepsire. Fostii 
detinuti politici isi pot trata cum vor asupritorii, pot negocia 
armistitii, ii pot imbratisa melancolic, dar nici macar ei nu au 
dreptul sa expuna noua generatie pericolului nedreptatii 
nepedepsite. Cine ne garanteaza ca infractorii PCR/FSN iertati nu 
vor mai face rau tarii si crimele nepedepsite nu vor degrada cadrul 
social, instituind impunitatea la scara mare si corodind temeiurile 
legitimitatii legii? br> 
    Regimul comunist a comis cea mai mare crima impotriva societatii: A 
PEDEPSIT IN MASA OAMENI NEVINOVATI. Atentie, nu numai ca a ucis, 
chinuit, spoliat si alienat generatii. Si asta ar fi fost o lovitura 
extrema data tesutului social si conditiei umane. Dar comunismul a 
distrus in numele legii, el A PEDEPSIT UCIGAS, dind si legalitatii 
lovitura de gratie. Partasii la acest legicid ne tin cu spatele la 
el, facindu-se ca nu observa consecintele utilizarii legii ca 
instrument al crimei de stat. Dar efectele acestei profunde lovituri 
anti-sociale se simt pregnant in societatea romaneasca si nu vor 
dispare multe decenii. Daca nu cumva… vor rapune natiunea romana. 
      E in joc reabilitarea legalitatii. Fara de care, observind coruperea 
fatala a conventiei sociale, victima poate inceta sa respecte codul 
delegitimat, incalcind legile (in masura in care poate evita 
pedeapsa), sau facindu-si singur dreptate. Nu mai putem acuza 
"smecherii" ca se descurca (in legitima aparare, pentru a-si putea 
hrani copii), nu putem acuza anarhistii de subminarea puterii in 
stat (destabilizare) - cit timp toleram crima deturnarii statului si 
coruperii legalitatii, de catre parazitii societatii. 
      Cind statul ocupat de protectorii criminalilor protejeaza hotia la 
scara mare si anunta ca nu are de gind sa repare nedreptatile, este 
relegitimata mica hotie si razbunarea, plasa conventiilor formale 
(care operationalizeaza pe cele morale) fiind destramata fatal. 
      In acest cadru trebuie observata tehnica invocarii prescriptiei 
pentru protejarea infractiunii. 
 
6. Rostul presriptiei si a intreruperii/suspendarii. 
 
    Prea putini dintre cei care cred ca stiu ce este "prescriptia" s-au 
obosit sa studieze istoria, teoria si practica ei, in cautarea 
temeiurilor si a principiilor care ar trebui sa-i guverneze 
aplicarea. Publicul manipulat intru simplism (cale batuta de 
capturare a unei societati) stie doar ca, dupa trecerea unui numar de 
ani de la comitere, delictul X nu mai poate fi penalizat sau reparat 
- fara a mai conta de ce. In realitate, conteaza foarte tare. Trebuie 
sa stim de ce se aplica perscriptiile, daca vrem sa supraveghem 
aplicarea lor corecta. 
      In esenta, prescriptia combina compromisul pragmatic (admitind ca nu 
avem resurse pentru un justitiarism integral), dorinta de 
cicatrizare (vindecarea fracturilor sociale) si penalizarea 
indiferentei civice. Daca victima unui delict nu arata, mult timp, 
interes pentru corectarea situatiei, ea pierde dreptul de a mai face 
apel la resursele societatii- pentru a i se face dreptate. Cel care 
se trezeste dupa multi ani ca e nemultumit… de un act de care a 
stiut tot timpul - este amendat pentru delasare. La nivelul 
interesului colectiv, problema se pune similar - daca membrii unei 
comunitati nu denunta un delict imediat dupa comiterea lui, ci o fac 
cu nejustificata intirziere - se renunta la penalizare, 
considerindu-se ca, o data cu departarea in timp, efectele agresarii 
organismului colectiv scad. 
 
    Prescriptia este deci o recunoastere a faptului ca justitia nu poate 
acoperi realitatea. Un compromis de inteles- dar nu un scop de 
promovat. 
      Temeiul pedepsirii (nocivitatea sociala) trebuie sa orienteaze 
limitarea responsabilitatii penale si civile. 
      Dozarea depenalizarii in functie de scurgerea timpului depinde de 
viziunea metafizica privind continuitatea si evolutia individului si 
colectivitatii. Formalismul isi tradeaza aici postura incomoda. Cum 
se justifica iertarea integrala a faptei x in ziua n, desi era 
penalizabila integral… cu o zi in urma? Poate ca, intru respectarea 
temeiurilor dreptului, pedeapsa trebuia scazuta progresiv, nu sa 
dispara printr-un salt arbitrar. 
      Admitind in principiu ca, pe masura ce timpul trece, reverberatiile 
nocive produse de un act antisocial isi scad amplitudinea, calculul 
reducerii pagubelor si daunelor ramine problematic. Pe masura 
scaderii interesului protagonistilor directi (victime si vinovati), 
sau o data cu disparitia lor fizica, dispare si efectul coroziv 
asupra socialitatii? 
      Raspunsul variaza de la caz la caz. Exista agresiuni ale caror 
efecte persista mult timp (influentind geografia economica, tesutul 
social si constiinta colectiva). Cit timp societatea romaneasca va 
suferi disolutia genocidului comunist si protejarii lui dupa 1990 - 
nu exista temei de prescriere. Plecind de la astfel de consideratii 
s-a ajuns la conceptul de imprescriptibilitate ( despre care vom 
vorbi mai jos). 
 
    Sa observam acum temeiul pragmatic al prescriptiei (care se 
impleteste cu necesitatea cicatrizarii fracturilor sociale). 
Limitarile impuse de operationalitate sint un subiect ocultat de 
literatura juridica (vezi o analiza la : 
http://www.piatauniversitatii.com/news/default_editoriale.asp-
year=2007&month=5.htm). 
Oricit de mult am dori ca nedreptatile sa fie corectate, trebuie sa 
recunoastem ca acest lucru cere alocarea unor resurse si ca, in cazul 
unor infractiuni in masa - care reclama cercetari de o amplitudine 
uriasa - justitia e silita sa faca compromisuri cantitative. 
      Dar nu calitative. Selectia partii rezolvabile trebuie sa ramina 
pilotata de legitimitate (de exemplu, sa fie pedepesiti, de jos in 
sus, marii vinovati, nu micii executanti ai atacurilor anti-sociale 
instrumentate prin stat) si nu ghidata de metode arbitrare (tragerea 
la sorti a celor pedepsiti, iertarea in bloc - dupa ce trece 
termenul necesar, etc.). 
      Pentru a nu coroda legalitatea, compromisul pragmatic al 
de-penalizarii (derogarii de la nevoia pedepsirii agresiunii) 
trebuie sa combine amendarea indiferentei partii afectate cu 
cintarirea efectului social. Iertarea unui act ce a implicat un 
infractor, a facut o victima, a avut efecte un an - nu poate fi 
cintarita la fel cu aceea a agresiunii ce a lovit milioane de 
victime, a antrenat zeci de mii de complici, a inchis populatia 
intr-un lagar peste jumatate de secol, a infestat societatea si 
deformat geografia sociala, a compromis legitimitatea legii si 
increderea in conventia sociala- criminalizind justitia. 
      Indiferenta victimelor comunismului? Nocivitatea acceptabila? Pe ce 
s-ar baza prescriptia in acest caz? Nu stiu oare "teoreticienii" ca 
justitiarul anticomunist a fost impiedicat pina acum sa-si faca 
dreptate, de o justitie folosita in interesul delicventilor, care a 
protejat raufacatorii pe timpul necesar prescrierii? Nu inteleg ei 
ca acum , cind e anuntata sfidator ca nu se mai poate face dreptate 
legal, batjocorita victima trebuie sa se resemneze sub spectrul 
nedreptatii sau sa apere sanatatea societatii - revenind la 
dreptatea naturala? 
 
    Coinsideratiile de mai sus nu introduc idei revolutionare in drept ci 
cer doar observarea si respectarea temeiurilor care dau legii 
legitimitate. 
      O lege care sa recunoasca anularea tuturor prescriptiilor pentru 
crimele comunismului si tranzitiei- ar fi binevenita. Nu e nevoie 
insa neaparat de noi reglementari, care ar putea fi speculate in 
apararea impunitatii, prin invocarea unor lozinci de-contextualizate 
ca "non-retroactivitatea legii" (uitindu-se ca scopul fundamental al 
legii- apararea societatii- ar trebui sa primeze, in orice conflict 
de principii ). 
      Dar dreptul contine deja instrumente pentru impiedicarea folosirii 
anti-justitiare a prescriptiei : interuperea si suspendarea. E 
nevoie doar ca procurorii (reabilitindu-si profesia) sa opreasca 
valul NUP-urilor pseudo-justificate prin prescriptii, ca avocatii 
(trecind peste frica de a deveni indezirabili) sa-si "aminteasca" de 
caile simple de combatere a folosirii prescriptiei impotriva 
justitiei si ca judecatorii (amintindu-si de raspunderea dreptatii) 
sa cintareasca jocul prezumtiilor, folosind "luminile si 
intelepciunea magistratului"… neinregimentat . 
 
    Daca partea vatamata civil/penal nu a depus plingere in timpul 
reglementat, din motive neimputabile ei (cum ar fi impiedicarea 
inevitabila a judecatii sau intreruperea posesiunii prin violenta si 
dol) - conform codurilor in vigoare (cod penal - art. 128, cod civil- 
art. 1847, coroborat cu art. 1851) prescriptia se suspenda (ingheata 
clepsidra depenalizarii) sau se intrerupe (relansarea ceasului 
iertarii de la zero). Nimic mai firesc - daca nu uitam rostul 
prescriptiei. 
    Cum sa penalizezi victima impiedicata sa-si faca dreptate? Cum sa 
premiezi un infractor/delicvent care, a adugat crimei/pagubirii 
initiale pe aceea (impotriva justitiei) de se sustrage legii, 
folosind protectia unor institutii parazitate de complici ai sai? 
Daca am admite o astfel de utilizare a prescriptiei am invita toti 
infractorii sa ia masuri pentru a ascunde urmele si a folosi coruptia 
si protectia politica pentru aminarea judecarii pina la pragul 
prescriptiei. 
    Ceea ce ar surpa temeliile dreptului - gen de agresiune tratat in 
sectia de cod penal dedicata "crimelor impotriva justitiei". 
 
    Cu toate aceste evidente, procurorii, avocatii si judecatorii romani 
- asteptind un semn de sus pentru "schimbarea macazului", si-au 
folosit "luminile" pentru a intunerici ideea de dreptate, paralizind 
procesele justitiare pe baza unor prescriptii aplicate mecanic, 
abuziv, criminal. 
      Nu e un accident - ci e semnul combinatiei intre inregimentare, 
complicitate, josnicie si incompetenta. 
      Cum sa explici altfel faptul ca, in timp ce chiar ministrul FSNist 
al justitiei recunoastea public, in 1990, ca prescriptia nu poate 
acoperi crimele comunismului (fiind intrerupta, pentru ca victimele 
nu puteau inculpa regimul, inainte de caderea sa) procurorii din 
subordinea sa inchideau, cu NUP-uri motivate prin…. prescriere, 
plingerile penale de genul celei depuse de noi la procuratura 
militara din Bacau, in urma descoperirilor de la Dealul Marului 
(octombrie 1990) ? Sau incercarea de a sufoca anchetele de la 
procuratura militara privind Contrarevolutia (decembriada si 
mineriada), care au durat peste un deceniu- pe aceleasi "temeiuri" ? 
 
    O alta "superficialitate" sistematica este neaplicarea intreruperii 
care intervine (art. 133 cod penal, art. 1865 cod civil) atunci cind 
partea vatamata s-a plins, fara efect, in timp util. Dar plingeri 
s-au facut, dupa 1990, si la procuratura si in instante, si ele 
relanseaza termenele pentru toate victimele, pe principiul 
solidaritatii creditorilor si debitorilor (art. 1045, 1036 si 1872 
cod civil). "Uitindu-se" dolosiv faptul ca prescrierea crimei nu e 
scopul legii si nici obiectivul procuraturii, se pretinde ca o 
ancheta penala care nu a declansat inculparea (procesul penal), 
pentru ca a fost lungita incredibil sau terminata cu un NUP abuziv- 
nu intrerupe perscriptia. Asadar, desi victima s-a plins la timp, 
desi si-a irosit ani de zile cersind dreptate, doar pentru ca 
procurorii nu si-au facut datoria... infractiunea se prescrie. 
      Se poate compromite legalitatea mai eficace? Se poate evita 
concluzia ca aceia care au protejat infractiunea "prescriptoriu", 
trebuie la rindul lor condamnati? 
      Iata drumul la care duce enormitatea, propagata prin media 
deturnata, corupta si corupatoare din Romania, ca jefuirea avutiei 
nationale, operata dupa 1990, nu mai poate fi anchetata, pedepsita 
si corectata din cauza…. prescrierii. Populatia, crezind ca a 
inteles ce este justitia: fa orice, dar asigura-te ca nu vei fi 
pedepsit (eventual santajind alt infractori) pina la termenul de 
prescriere, dupa care - iti poti etala prada, facind in ciuda 
justitiarilor neputinciosi. 
 
7. Extinctia… dreptului la dreptate si reduta arhivelor 
 
    Cine are in mina masina legala poate intoarce adevarul pe dos, poate 
jefui prin decret, poate interzice dreptatea. 
      Pentru a ingreuna repararea abuzurilor facute dupa 1945, in anul 
1958, regimul comunist a emis Decretul 167. Acest atac al dreptului 
comunist a scurtat drastic termenele de prescriptie pentru 
raspunderea civila delictuala ( art. 998 cod civil) care a trecut de 
la cei 30 de ani prevazuti in codul civil (art. 1890) - cu reduceri 
la 20 si la 10, in cazuri bine precizate… la trei ani. 
      Faptul ca legislatorul post-decembrist a mentinut in vigoare, din 
noianul legilor comuniste - abrogate bucata cu bucata, tocmai acest 
decret - spune despre Tranzitia juridica la fel de mult ca incuierea 
arhivelor. Rivna cu care au folosit instantele, 20 de ani, aceasta 
portita (chichita) pentru a respinge pretentiile de despagubire ale 
victimelor abuzurilor comuniste - probeaza vinovatia justitiei, 
dincolo de dizertatiile "tehnice". Cum "salutarul" decret 167 nu 
acoperea (vezi art. 22) si dreptul de proprietate, retorica 
judiciara post-comunista a recurs la artificiul negarii vechilor 
proprietati ("reconstituite") si la cel al denuntarii caracterului 
"material" al daunelor cerute pentru pagubele morale si existentiale 
- incit sa se poata aplica decretul 167… dreptului la actiune "avind 
un obiect patrimonial" (art. 1). 
 
    Misiunea de extinctie a dreptatii, la care s-au pretat juristii 
romani, iese in relief observindu-le pledoariile si motivarile. Cum 
de nu au observat, atitia ani, supusii decretului 167, ca acesta 
continea si o multime de prevederi (art 8,13,16,19) care ar fi permis 
depasirea prescriptiei "extinctive"? 
    Prescriptia - se spune de exemplu in decretul comunist folosit de 
protectorii faradelegii - "incepe sa curga de la data cind pagubitul 
a cunoscut sau trebuia sa cunoasca, atit paguba, cit si pe cel care 
raspunde de ea". Cum institutiile statului (si cu atit mai putin 
victimele) nu au nici azi cunostinta de responsabilul suferintelor, 
prescriptiile vor incepe sa curga legal cind in Romania se vor crea 
conditiile adecvate cercetarii infractiunilor pagubitoare. 
    Dar de ce nu s-au legat avocatii (sau nu au auzit judecatorii) nici 
de prevederile decretului 167 care scoateau din joc prescriptia, 
datorita fortei majore (art. 13), cedarii la violenta (art. 9), 
gasirii de noi probe (consecinta a art. 8)? De ce nu au observat ei 
ca prescriptia (vezi si art. 1841 cod civil) intra in joc doar la 
cererea partii care poate profita de ea si ca judecatorul, daca are 
motive, o poate respinge (art. 19, decret 167/58). Ca sa creada in 
continuare publicul ca bietul nostru stat si bietii nostri judecatori 
ar fi vrut sa faca dreptate, dar nu au putut, din cauza nemiloasei 
prescrieri? 
    Ar fi mai bine sa stie toata lumea ca statul roman post-comunist nu 
era obligat sa invoce prescriptia in contra celor care cereau 
reparatii, deci ca el a aparat impunitatea comitentilor (devenindu-le 
complice) - desi s-a obligat, prin conventia CEDO (vezi si art. 20 
din Constitutie) sa respecte drepturile omului (inclusiv 
proprietatea). Ca judecatorul roman nu era obligat sa ucida 
dreptatea, dar a facut-o, in ciuda garantarii CEDO a dreptului la 
justitie. De ce sa se creada ca valul masiv de dosare aterizat la 
Strasbourg este un accident datorat stingaciilor "inceputului" si nu 
un efect al complicitatii cu trecutul? 
 
    Una dintre caile care ar fi permis depasirea prescriptiei penale si 
revizuirea proceselor nedrepte este gasirea de noi probe (vezi codul 
de procedura penala, art 394). Recunoscind sensul/temeiul corect al 
precriptiei/revizuirii, legea prevede ca, daca o victima nu si-a 
putut face dreptate din cauza ca nu a dispus la timp (din motive 
neimputabile ei) de o anumita proba, care apare dupa expirarea 
termenului de prescriere, ea poate cere dreptate/revizuire. 
      Probe noi?! Daca ar fi emanat din Revolutie si nu din 
Contraerevolutie - puterea FSN ar fi facut orice pentru dezvaluirea 
secretelor regimului criminal. Intelegind uriasul pericol pe care-l 
reprezinta arhivele pentru infractorii protejati dupa 1990 de 
uzurpatorii statului roman (amenintati cu reactivarea termenelor de 
penalizare a faptelor lor) - legiuitorii ce au protejat tranzitia 
nomenclaturii, au acordat atentia cuvenita apararii redutei 
arhivelor. 
      Voi trata in alta parte tema incuierii si (dez)organizarii 
arhivelor, care a frinat reperarea si consultarea documentelor 
utilizabile ca probe ale crimelor comunismului. Pornind de la 
experienta acumulata in acesti ani in lupta cu Arhivele "nationale", 
voi explica minutios tehnicile folosite pentru tainuire: interdictia 
accesului in buncarul arhivistic, invocarea abuziva a legii 
protectiei informatiilor personale si clasificate, distrugerea unor 
fonduri si mentinerea unei necesare dezorganizari, ingreunarea 
reperarii probelor prin echipare medievala si restrictii prevazute 
in regulamente interne, etc. Toate vegheate de Ministerul de 
Interne, care a pastrat controlul asupra documentatiei privind 
crimele sale. 
 
    Marchez aici doar concluzia: se poate dovedi riguros ca victimele 
regimului comunist nu au avut posibilitatea sa-si intareasca 
probatoriul in acesti 20 de ani, datorita piedicilor de documentare. 
Protejind arhivistic vechii uzurpatori ai statului, gestionarii 
arhivelor si-au demascat coniventa/complicitatea, intrind la rindul 
lor in zona penalizabila (tainuire, protectia infractorului si chiar 
complicitate - in actiuni de jefuire incepute inainte de 1990, dar 
finalizate dupa). 
      In ciuda uriasului efort pentru paralizarea justitiei 
post-decembriste, adversarii "vinatorii de vrajitoare" nu pot scapa 
de relansarea termenelor de prescriptie, dupa capatarea dreptului de 
acces la documentele incuiate pina acum de lege sau ascunse de 
arhivisti. Tactica limitarii acestui pericol este insa eficace: 
prelungirea interdictiilor si dezorganizarii, pina cind dispar fizic 
cei ce ar putea "penetra arhivele", pentru a gasi documentele pe 
baza carora s-ar relansa termenele si procesele. Se va spune: 
sinteti din nou in termen, dar nu mai aveti calitatea de parte 
(victima si calaul au murit). 
      Contracararea acestei manevre (care surpa si ea credibilitatea 
sistemului juridic romanesc) va depinde de pozitia fata de dreptate 
a noilor mercenari ai dreptului - de tinara generatie puita de 
Sistem. 
      Chiar si astazi, daca ar exista vointa, s-ar gasi in lege suficiente 
temeiuri pentru combaterea "protectiei documentare" (codul de 
procedura civila, la art 174, prevede -de exemplu- ca proba 
impiedicata de partea adversa se poate considera facuta; ramine doar 
ca principiul sa fie aplicat statului roman, ca parte reclamata in 
procese, care a impiedicat sistematic accesul la probe.) 
 
8. Infractiune continuata, imprescriptibilitate si neprescriere 
 
    Depasirea prescriptiei complice se poate baza si pe observarea 
infractiunii continuate (vezi art. 122 cod penal) din care se poate 
extrapola (daca se vrea) gestiunea corecta a delictului continuat, ca 
baza a responsabilitatii civile. Ideea este fireasca, daca recurgi la 
temeiuri: prescriptia incepe sa curga de la terminarea unei 
infractiuni/ unui delict, oricit de lunga ar fi perioada pe care ele 
s-a intins. 
      Dar cind s-au terminat actiunile imputabile infractorilor comunisti? 
    Incepute prin spolierea cetatenilor si incarcerarea lor in puscarii 
(sau lagare de munca camuflate, cum ar fi CAP-urile) gravele crime 
impotriva cetatenilor Romaniei au continuat dupa 1990, in forme 
riguros demonstrabile. Dupa 1990, prada acumulata de statul folosit 
pentru spoliere a fost "distribuita", prin diverse "inginerii", catre 
partasii tilharirii natiunii (da, jaf cu violenta)- care au declansat 
distrugerea economiei si degradarea genocidara a calitatii vietii. 
    Tainuirea crimelor facute prin legea si justitia comunista s-a facut 
de catre legea si justitia de tranzitie. Impiedicarea justitiei, 
paralizarea anchetelor si proceselor, a continuat pina azi, fapt 
dovedibil usor, pentru ca NIMENI NU A FOST PEDEPSIT, in ciuda 
reclamatiilor depuse. 
    Orice termen de prescriere poate fi intrerupt pina cind infractiunea 
va inceta. 
 
    Nu intimplator s-a facut orice pentru a ascunde continuitatea 
regimului "rasturnat" in 1990. Nu intimplator partidele satelit si 
intelectualii aserviti "cred in schimbare", recunosc legitimitatea, 
se declara infrinti, ne roaga sa votam raul mai mic, ne invita la 
reconciliere cu calaii, etc. Tovarasii au ramas la putere, afisind 
straie noi, pretextind "modernizarea"- dar dind legi care apara 
interesele vechii nomenclaturi criminale, imbogatite. 
      Folosirea premeditata a legii in sprijinul impunitatii este 
demonstrabila nemilos si arunca intregul sistem juridic in postura 
de complicitate (art. 26 cod penal) de care nu s-ar putea scutura 
decit trecind de partea populatiei-victima, evadind din ghearele 
celor ce ocupa ilegitim pirghiile puterii. 
      Daca nu ne ratacim de pe linia infractiunii continuate si nu uitam 
nici restringerea accesului la probe, putem scoate oricind din 
functie arma prescriptiei, folosita de sistemul anti-justitiar. 
Desigur, nu in fata judecatorilor de servici. Prescriptia reala va 
incepe sa curga o data cu prima judecare a crimelor - care ar dovedi 
ca blocajul a incetat. 
 
    O dovada de rea credinta a sistemului juridic (si de primitivism 
civic) este si tratarea imprescriptibilitatii. Pericolul de corodare 
a bazelor legalitatii, prin invocarea abuziva a perscriptiei, a 
determinat societatile emancipate sa declare anumite crime (si 
anumite drepturi) "imprescriptibile". Cei ce au impus aceasta 
rafinare codului penal (plasata in sectia crimelor impotriva 
umanitatii) si civil (statutind perenitatea dreptului de proprietate) 
ar fi putut recurge la o marire a termenelor sau la o intarire a 
mecanismelor de suspendare si interupere. Dar au vrut sa bareze mai 
ferm raul impunitatii, microbul ce poate distruge radacinile 
dreptului. 
    Din pacate, aceasta intarire a legalitatii este interpretata in 
acelasi spirit simplist-formalist-tendentios, cu aceeasi neglijare a 
temeiurilor, a spiritului legii. O prima forma de reductionism 
incearca sa "rezerve" imprescriptibilitatea holocaustului evreilor, 
sau macar sa o limiteze la genociduri declarate de "organisme 
internationale abilitate". Nu cred ca aceia care se aseaza cuminti la 
coada mondiala de validat (partizan) genociduri, cerind voie sa 
judece distrugatorii natiunilor lor- reprezinta real aceste natiuni. 
 
    O a alta forma de evitare a imprescriptibilitatii se bazeaza pe 
speculatii semantice "savante" (profitindu-se de faptul ca cercetarea 
stiintifica poate fi invocata manipulator, in fata unui public care 
nu o cunoaste). 
    Mini-interpretii pretind ca masacrarea atitor romani, facuta in 
numele justitiei, poate ramine nepedepsita, din cauza limitarii 
imaginare a extensiei termenului "genocid", pe care chiar codul penal 
comunist l-a explicat astfel:" Art. 357 Savirsirea in scopul de a 
distruge, in intregime sau in parte o colectivitate [IR: fara 
restrictii privind genul colectivitatii] sau un grup national, etnic, 
rasial, sau religios [IR: enumerare pe care e absurd sa o consideri 
exhaustiva, in ciuda uitarii unui explicit "si altele"] a vreuneia 
din urmatoarele fapte: a) uciderea membrilor colectivitatii sau 
grupului [IR: deci oricum, colectivitatea generica e adaugata 
grupurilor particulare] b) vatamarea grava a integritatii fizice sau 
mintale a membrilor colectivitatii sau grupului [IR: Precizare cu 
consecinte majore, in cazul lagarului romanesc] c) supunerea 
colectivitatii sau grupului la conditii de existenta sau tratament de 
natura sa duca la distrugere fizica [IR: Cum ar fi tratamentul 
aplicat de doua decenii victimelor Tranzitiei] d) Luarea de masuri 
tinzind la impiedicarea nasterilor in sinul col sau grupului [..]" 
 
    In loc sa respecte intentia de fond a celor ce au declarat genocidul 
imprescriptibil, aparatorii impunitatii pretind ca masacrul in masa, 
pe motive sociale, politice, culturale, etc. - e mai putin nociv. Dar 
ce om cu mintea normala nu ar considera genocid decimarea: " 
batrinilor peste 60 de ani", " femeilor blonde", "elevilor 
repetenti", "proprietarilor de pamint", "bolnavilor de diabet", 
"taranistilor" etc? De altfel, sa spui ca distrugerea populatiei 
Romaniei nu a lovit un grup national - e o sinistra batjocura. 
      Nereusind sa tina cont de temeiurile prevederilor formale, mai 
speriati decit trebuie de suparari (imaginare sau reale) ale unor 
cercuri de influenta din strainatate, promotorii imbogatirii codului 
civil cu un articol nou, care sa incrimineze "politicidul" nu 
observa ca dau apa la moara celor care sustin ca crima impotriva 
poporului roman nu era denuntata de vechiul cod- si deci, nu va 
putea fi penalizata, fara incalcarea "sacrului principiu" al 
non-retroactivitatii. Nu stiau liderii comunisti ca e rau sa 
macelaresti si subjugi un popor? Are dreptul alt rost decit sa 
corecteze nedreptatile- retroactiv? Desi nimic nu ne obliga sa 
respectam… retroactiv norme care nu ar putea avea sediul decit in 
jurisprudenta sau legislatia comunista, e bine sa evitam mlastina 
diversiunilor juridicoase, ne-admitind ca de-abia de acum inainte, 
ceea ce au facut comunistii e condamnat si de lege. 
      Acaparati de chitibusuri, juristii romani (si din pacate, unii 
combatanti civici care le cad in plasa) nu observa ca genocidul pe 
motive politice ERA DEJA INCRIMINAT CLAR si declarat imprescriptibil 
in codul penal romanesc in vigoare in timpul comiterii crimei 
(continuata de altfel pina azi). Invit analistii superficiali sa 
reciteasca atent codul penal, aplicind regulile firesti de 
interpretare a limbii, de functionare a logicii si de discernere a 
spiritului legii. 
 
    Solutia cea mai buna pentru depasirea barajului format din prescriere 
- pe de o parte si evitarea imprescriptibilitatii - pe de alta … este 
atacarea lor simultana. Noi avem de-a face cu o crima majora, 
imprescriptibila, compusa (insotita) de o cohorta de crime continuate 
pina azi care, chiar daca nu ar fi conexe genocidului, nu au de ce fi 
prescrise (vezi neinvocarea de catre un stat curatit, intreruperea 
pentru forta majora , suspendarea pentru NUP-urile vechi, aparitia 
probelor noi o data cu deschiderea arhivelor, etc.). 
    Nu avem de ce sa ne reducem pledoaria la pista denuntarii crimelor 
imprescriptibile (si celor conexe) sau a crimelor ordinare 
(neprescrise - pentru ca justitia nu a putut functiona pina acum). De 
ce sa ne lasam capturati in meandrele consideratiilor josnice despre 
faptul ca genocidul asupra poporului roman e mai putin denuntabil ca 
altele (nefiind validat la Roma), despre suferintele noastre 
acceptabile, care ar merita mai putin reparatii ca ale altora. 
    Plingerea pe care am inaintat-o procuraturii in august 2006, in 
numele Comitetului de Reprezentare a Victimelor Comunismului 
(http://www.procesulcomunismului.com/plingere_parchet.htm) depaseste 
aceasta capacana. Am cerut sa fie aplicat orice mecanism de eliminare 
a prescrierii, aratind ca pentru genocidul comunist ce s-a dovedit 
nepedepsibil pina azi, avem si temei de imprescriptibilitate si de 
ne-prescriere. Am subliniat continuarea delictului prin protejarea 
imbogatirii criminalilor, facind din condamnarea acestei 
complicitati, de care se fac vinovati in primul rind liderii FSN, un 
cap de cerere - inca necercetat. 
 
    Dorinta de pace sociala sau impotmolirea in formalisme juridice - 
sint obstacole imaginare. Cu totul altele sint motivele 
nefunctionarii justitiei in Romania. Scopul e limpede vinovatilor 
amenintati. El "scapa" numai banalistilor de serviciu si "expertilor" 
in drept nedrept: sa se evite confiscarea averilor facute fraudulos 
dupa 1990, in urma unor cercetari si unor procese care sa anuleze 
legitimitatea acestor imbogatiri. 
      Nu se simte in pericol numai vechea nomenclatura - ci toti cei care 
s-au hranit dupa 1990 din corpul Romaniei rapuse. Chiar si plantonul 
(vinatorii micilor chilipiruri) se solidarizeaza cu rechinii, 
speriat de "tulburarea apelor". Nu s-au strins in jurul Iliestilor 
si Romanilor, membri PCR pacaliti ca li se vrea pielea, lasati in 
fundul gol de inselatorii lor? 
      Patura infractorilor care a cistigat "tranzitia" (profitoarea 
crimelor comunismului) isi apara cuceririle ilicite- invocind 
caducitatea recursului la justitia paralizata pina acum si numind 
impunitatea "reconcliere" . 
      Daca vor reusi sa prelungeasca blocajul justitiar- nu va mai avea 
cine si de ce sa faca drepatate. 
      Nu exista stretegie mai anti-sociala. 
      Raspunderea celor care corup justitia dinauntru este uriasa si 
tradarea lor e condamnabila in veci. 
      Dar istoria a aratat ca omului nu-i reusesc perfect, nici macar 
crimele. 
      S-ar putea ca gunoiul bagat sub presul justitiei sa o antreneze in 
haosul produs de dezertarea ei. 
 
9. De ce? 
 
    Contestarea legalitatii cu care se captureaza o tara, a esafodajului 
juridic carora cetatenii ii devin prizonieri, nu pare dirijabila spre 
tribunal ci rezolvabila extrajudiciar, prin reforma politica sau 
revolutie. Sigur, ar fi buna o revolutie reusita, sau ridicarea unui 
partid eliberator. Dar pina atunci? Lasam justitia in pace? 
      Sa te plingi unei instante-complice in numele unei 
legalitati-complice, pare absurd, tragic, inutil, gresit. Nu 
recunosti legitimitatea sistemului judiciar facind apel la el? 
      Nu neaparat. 
      Se poate iesi spiral dintr-un cerc vicios… vicios. Sistemul juridic 
nu se reduce la aspectele sale contestabile, la partile sale 
infestate. De altfel, nu instrumentele sint miezul raului - ci cei 
care le folosec intr-un anume fel. Ramin suficiente prevederi legale 
pe baza carora putem reclama nedreptatea primara si contesta 
limitarile "legale" care impiedica demonstrabil dreptatea. Folosesti 
o parte din drept ca sa denunti alta parte. Este ceea ce am incercat 
sa fac in dosarul feseniadei 
(http://www.piatauniversitatii.com/news/news.asp-id=2&year=2007&month=12.htm). 
      In astfel de plingeri "duale", SITUATIA DE DREPT POATE FI ANALIZATA 
CA SITUATIE DE FAPT - pentru a dovedi piedicile puse de justitie in 
calea dreptatii. Sa vedem ce vor face gestionarii dreptatii dovedit 
delictuale, prinsi ca si noi in capcana cercului vicios declansat de 
uzurpare. Ar trebui sa-si aminteasca de sarcina lor principala: sa 
faca dreptate, eliberati de imperative legale contradictorii. 
      Nu vor face asta? Tot va fi mai bine decit sa stam inerti, 
paralizati de perplexitatea situatiei noastre. Respingerea unei 
plingeri bine concepute, pierderea unui proces bine argumentat, 
alimenteaza critica justitiei mai bine decit orice divagatie, 
revelind mecanismele anti-justitiare, intarind Marea Acuzatie. De 
exemplu, o prescriere ilegala poate ilustra disfunctiile din 
instante, in timp ce una legala abuziva- pe cele din legislatie. 
 
    Prea putin - vor spune "pragmaticii". Cu ce ne alegem combatind- 
revelator dar fara efect imediat- folosirea contra-justitiara a 
prescriptiei si in general, protejarea legala a profitorilor 
infractiunilor comuniste? 
      Cu o fereastra spre adevar, cu un fir de lumina nestins, cu un punct 
de referinta. 
      Sa presupunem ca intr-un tirziu (silit, crezindu-se in afara de 
pericol, napirlit spre alta generatie) Sistemul ar concede ca 
judecarea crimelor comuniste si post-comuniste a fost impiedicata si 
ca acest lucru relanseaza termenele pentru judecarea infractiunilor 
(care nu sint considerate imprescriptibile). Calaii insa nu vor mai 
fi. Urmasii lor, vor fi transformat avantajele materiale oferite de 
"intreprinzatorii" lor parinti in capital albit (pamint, case, bani, 
firme, slujbe bune, profesii respectabile, etc). In timp ce urmasii 
victimelor jefuite prin stat - vor fi devenit angajatii urmasilor 
rapitorilor, poate tovarasii lor- sau vor fi plecat departe, ca 
sa-si refaca intre straini o viata curata. 
      Cine si cum va mai putea fi pedepsit? In interesul cui? Cui, cum si 
de ce i se vor mai putea oferi reparatii? 
      Voi trata in alt loc raspunsurile posibile, modul de a corecta 
partial si intirziat daunele (despagubiri oferite urmasilor 
pagubasilor de catre mostenitorii infractorilor, condamnarea 
post-mortem a marilor criminali, etc.) . 
      Dar admit ca astfel de paleative sint tirzielnice si problematice. 
      Si atunci? Ce rost mai are toata analiza, tot zbuciumul, toate 
eforturile de denuntare? Nu mai bine o luam de la zero, uitind ce 
s-a intimplat? De ce sa te otravesti cu adevarul unei infringeri, in 
loc sa-i intorci spatele, reluind "drumul spre viitor"? Mai 
foloseste la ceva un adevar care nu produce dreptate? 
 
    A venit momentul sa-mi marturisesc metafizica. 
      Cred ca cresterea sensului (care intovaraseste devenirea noastra 
fizica) are radacinile in trecut si ne sculpteaza forma- pe 
longitudinea timpului. Prezentul nu e decit suprafata integrarii 
noastre, sub care acumulam realitatea trecutului- ce ne constituie. 
Inaintam cu spatele la viitor (cum spunea Coanda) si cu fata la 
trecutul care se intregeste continuu. Pina si "utopiile" sint pofta 
de un alt trecut. 
      Cei care ne invata sa ne traim prezentul uitindu-ne volumul, ne 
indeamna la nimicnicie. Uitati de ce ati plecat azi din casa si veti 
ajunge oriunde. Uitati cine a plecat din casa si va ajunge… 
altcineva. Reflectarea corecta a realitatii trecute face parte din 
plamadirea fluviului sensului. A pleca de la zero - inseamna a 
reveni pe prima treapta a scarii, a da drumul la vid peste noi. 
 
    Numai condamnarea celor care impiedica (de doua decenii) pedepsirea 
crimelor comise in deceniile precedente ne-ar permite sa urcam mai 
sus, sa reanimam increderea in societate, sa dezvoltam conditia 
umana. 
      Cangrena justitiei cere diagnostic, medicatie si chirurgie. 
Reparatia reala a metaprejudiciului, reabilitarea reala a dreptatii, 
deparazitarea. Depasind prezumtia legitimitatii automate a legii, 
trebuie sa folosim sistemul judiciar pentru a incrimina disfunctiile 
sale, cerind: judecarea judecatorilor, anchetarea anchetatorilor, 
administrarea administratorilor. 
      Iar daca… "nu va fi sa fie", trebuie ca macar revelarea faradelegii 
sa ne apere constiinta de golire. Nu putem valida tacind succesul 
unei strategii anti-justitiare, care reprezinta distrugerea 
conventiei sociale. Sa lasam urmasilor nostri concluzia ca teoria 
statului si dreptului e o diversiune? Daca ramine asa, orice 
"realist" va incerca sa eludeze legea, sa intre in benzile 
acaparatoare ale puterii, ca sa-si poata parazita semenii prinsi in 
plasa "legalitatii". 
      Uitati-va in jur si veti vedea ca, in ciuda aparentelor de 
civilitate (omul nou isi inseala tot mai bine fratii) - chiar asta 
se intimpla. Romania a devenit un cuptor de mirsavii, in care 
domesticitii tarati si alienati putrezesc, zvircolindu-se in nisip 
miscator. 
      Putinii ireductibili, marginalizati, pot conchide ca timpul 
rabunzarii personale a revenit, ca celula umana individuala trebuie 
sa loveasca direct microbii care ataca societatea, nemaiasteptind 
interventia institutiilor - primele capturate de agresor. Dupa 
demisia dreptului, eu nu voi putea condamna pe cei care fac asta. 
      Dar un razboi generalizat - nu poate construi o societate organica. 
      Trebuie gasita o alta iesire, daca mai vrem sa creada cineva in 
conventia sociala. 
 
10. Ce-am putea face? 
 
    Desigur, o problema de asemenea amploare ma depaseste total. Am dorit 
doar sa instig la cautarea colectiva a unei solutii, realizind ca 
solidaritatea, energia si rigoarea necesara sint problematice, din 
cauza disolutiei produse de agresiunea indelungata (si a manipularii 
prin care media confiscata ecraneaza nazuintele justitiare izolate). 
      Pot doar sugera proiecte la care m-am gindit in acesti ani: 
      - Intensificarea imediata (pina se estompeaza o parte a rostului, 
prin disparitia victimelor) a eforturilor pentru cercetarea si 
judecarea responsabililor, confiscarea averilor acaparate si 
mostenite (daca nu raspund pentru ce au facut parintii lor, de ce sa 
foloseasca mostenitorii jefuitorilor prada obtinuta, pentru a 
mentine in mizerie copiii victimelor?). 
      - Razboi total prescriptiei, pe aliniamentele semnalate mai sus. 
      - Deschiderea arhivelor, organizarea eficienta a fondurilor; 
facilitarea reperarii probelor; pedepsirea celor care au sabotat 
documentar justitia. 
      - Recurs la recursivitate: trecerea de la lupta pentru condamnarea 
crimei A1, la lupta pentru penalizarea crimei A2 - de nepedepsire a 
crimei A1; apoi, daca e nevoie, la denuntarea tainuirii crimei A2 , 
etc. La capatul unui lant oricit de lung de protejari comise prin 
statul acaparat - se va afla pedepsirea ultimului inel, pentru 
intreaga cascada. 
      - Judecarea crimelor comunismului inglobata (actualizata) in 
judecarea crimelor regimului de tranzitie - facute pentru protejarea 
si inavutirea faptasilor primei crime. 
      - Anularea tuturor privatizarilor, facute din averea comuna a 
fostilor prizonieri ai statului lagar, operata de gardieni 
(totdeauna nejustificat si deseori ilicit)- in numele unui 
proprietar nelegitim (statul opresor). Condamnarea celor care au 
instrainat sau distrus proprietatea comuna a cetatenilor romani. 
      - Legiferarea raspunderii politice pentru emiterea unor legi de 
protejare a infractorilor, penalizarea drastica pentru delictul de 
uzurpare a statului. Pina nu demult, cuceritorii statului isi 
pedepseseau predecesorii (inamicii) fara multe formalisme, in numele 
justitiei revolutionare sau a dreptului international ( a se vedea 
procesele de la Nurenberg, Belgrad , Bagdad, etc) . "Progresul 
juridic" ne-a aruncat in extrema contrara (spre bucuria criminalilor 
comunisti): crima prin lege pretinde acum inatacabilitate, eliminind 
si ultima reduta din calea uzurparilor politice: frica de pedeapsa - 
in cazul pierderii puterii. 
      - Combaterea falsei reprezentativitati, instaurarea democratiei 
reale (cit mai directe) bazate pe puterea cetateanului; legiferarea 
raspunderii politice, a contractului electoral, a transparentei 
totale a votarii in parlament. 
      - Sustinerea formatiunilor politice care propun masuri pentru 
judecarea regimului comunist si post-comunist, pentru confiscarea 
avutiilor pradate, pentru reformarea profunda a sistemului juridic. 
      - Masuri pentru ca procurorii sa raspunda pentru auto-sesizari 
"neglijate" sau NUP-uri nejustificate. 
      - Eliminarea oricarui privilegiu pentru cei aflati in slujba 
justitiei; suspendarea inamovibilitatii -in cazul activitatii vadit 
deficitare sau antijustitiare; responsabilitati penale si civile 
pentru anchetarea sau judecarea abuziva ; masuri pentru ca 
judecatorii sa-si actualizeze prezumtiile despre "legalitatea" 
comunista si post-comunista; asigurarea transparentei judiciare 
(care sa sprijine noi temeiuri de recuzare- la ora actuala nici daca 
un judecator cotcodaceste in loc sa vorbeasca, nici daca neaga 
evidentele si calca legile- nu poate fi recuzat); responsabilitati 
concrete pentru eroarea si abuzul judiciar ( concretizind articolul 
52 din Constitutie). 
      - Prevederi de penalizare drastica a practicarii dolosive a 
avocaturii (aparare nefiresc de slaba a intereselor clientului, 
intelegeri cu partea adversa, prelungirea nejustificata a 
procesului, etc.). 
      - Formarea si sustinerea unor juristi profunzi, justi si liberi - 
care sa sa poata lupta pentru eliberarea justitiei. 
      - Combaterea formalismului si simplismului, obligatia de verificare 
a temeiurilor legitimitatii legii. 
      - Combinarea legilor noi cu interpretarea adecvata a celor vechi, 
respingindu-se aplicarea anti-justitiara a tezelor 
non-retroactivitatii. 
      - Detronarea "elitei" civice si politice "anticomuniste", care a 
confiscat pina acum rolul justitiar, deturnind cauza dreptatii spre 
supapa scuzelor simbolice, a reparatiilor "istorice", a 
reconcilierii- prin armistitiu semnat de impostori in numele 
victimelor. Acesti "fruntasi" care au compromis un razboi ce le 
depaseste capacitatile intelectuale, morale si energetice- trebuiau 
sa se dea de mult deoparte 
      - "Lustratia" fostei nomenclaturi… dupa 20 de ani, este una din 
pistele false pe care sintem antrenati. Nu pentru ca "structurile 
noi" functioneaza normal cu oameni vechi, naraviti si dusmanosi. Dar 
discriminarea, fara un proces justificativ, a unor categorii 
sociale- reprezentate prin citeva stafii- nu este solutia. De ce sa 
ne transformam in victime calaii, sa ne spuna feciorasii comunisti 
ca sintem la fel cu parintii lor? Nu putem reabilita justitia decit 
pedepsind motivat, penal si civil, numai pe cei care au participat 
la pedepsirea nevinovatilor. Crimele dintre 1944-1989 trebuie 
judecate, pentru a epura aparatul de stat, nu numai de cei care 
le-au comis (multi disparuti in tihna) ci mai ales de cei care i-au 
protejat dupa 1990, de noua nomenclatura. Nu aplicind punctul 8 mai 
poate fi curatit statul de actualii sai uzurpatori- ci trimitindu-i 
dupa gratii pe infractorii FSN si complicii lor, pentru a se cai, in 
condictii adecvate, ca au impiedicat judecarea crimelor comunismului 
pina azi, ca au blocat accesul la dovezi, ca au sprijinit economic 
vinovatii, ca au deturnat revolutia de eliberare anticomunista, ca 
au jefuit (printr-o "privatizare" frauduloasa si devastatoare) 
detinutii eliberati din lagarul comunist". 
      - Studierea patologiei juridice; revelarea crimei facuta prin stat 
(lege); denuntarea uzurparii institutionale (intru capturarea 
cetatenilor) ca temei de delegitimare a legii; revelarea calitatii 
de anticorp a luptatorilor pentru un stat eliberat de paraziti- care 
nu trebuie considerati "anarhisti". 
      - Educatie justitiara. Tinara generatie nu va sprijini reabilitarea 
dreptului, daca nu intelege efectul patologiei juridice asupra 
societatii trecute, prezente si viitoare. 
      - Cucerirea unor instrumente mediatice care sa permita explicarea 
misiunii justitiare- fara de care nu se poate obtine sprijinul 
populatiei in propria ei eliberare. 
      - Depasirea paraliziei create de dezamagirea fata de ce s-a 
intimplat pina acum. 
      - Crearea unei retele de "solidaritate justitiara" (vezi proiectul 
CIVES lansat la 18 decembrie 2008) care sa sustina coagularea unui 
Sistem anticorpic, care sa poata infrunta cu sanse mai mari justitia 
criminalizata. 
      Etc. 
 
    Poate zice vreun "justitiar" ca nu avem ce face? Se poate dezerta cu 
constiinta impacata? 
      L-am intrebat de curind pe Gavril Vatamaniuc, pe Cicerone Ionitoiu, 
pe Viorel Roventu ce sa fac, daca sufletul ma indeamna continuu sa 
nu renunt… si mintea imi spune continuu sa ma retrag, pentru ca nu 
am linga cine lupta. 
      Roventu: Ce conteaza ce am facut noi in trecut, daca nu stim ce sa 
facem de acum incolo? 
      Vatamaniuc: Toata viata m-a sfisiat aceasta intrebare, cu ea am 
trait acolo in munti, rezistind. 
      Ionitoiu: Mintea vorbeste pentru tine, sufletul - pentru poporul roman. 
 
    Sint curios ce crezi tu, cititorule? 
 
      Ioan Rosca 
      12 decembrie 2009 
 
